**Rikoksentorjuntaneuvoston kokous 1/2018**

Kokouspaikka: Helsingin kaupunki, Vanha raatihuone, Aleksanterinkatu 20, kokoushuone Kokoomus

Aika: Tiistaina 6.2. 2018 kello 10.

**Puheenjohtaja Varapuheenjohtaja**

Eija Velitski (x) Seppo Kolehmainen (-)

**Varsinaiset jäsenet Varajäsenet**

**Varsinaiset jäsenet Varajäsenet**

Aarne Kinnunen (x) Maria Wakeham-Hartonen (x)

Jani Kotoaro (-) Pia Sandvik (-)

Heikki Lausmaa (-) Jarmo Heinonen (-)

Heidi Kankainen (x) Ari Evwaraye (-)

Immo Parviainen (x) Kristina Kaihari (x)

Ismo Tuominen (-) Tapani Aaltela (-)

Helena Ewalds (x) Eeva Nykänen (-)

Päivi Kurikka (-) Matti Koskinen (x)

Hanna-Lena Fallenius-Tuurihalme (x) Sari Puustinen (x)

Martti Lehti (x) Janne Kivivuori (-)

Mari Koskelainen (-) Reijo Lähde (x)

Kaisa Saario (x) Risto Karhunen (-)

Thomas Sundell (x) Riku-Matti Lehikoinen (-)

Pentti Lemmetyinen (x) Pia Rosengård-Andersson (-)

Päivi Okuogume (-) Sami Puumala (x)

Marjut Vuorela (-) Leena-Kaisa Åberg (-)

**Sihteeristö**

Minna Piispa (x) Sonja Tanttari (x)

Markus Alanko (x) Riikka Kostiainen (x)

Saija Sambou (x)

**Asiantuntija**

Jaana Nevalainen, ympäristöministeriö

**Esityslista**

1. Kokouksen avaus, laillisuus ja päätösvaltaisuus

Puheenjohtaja avasi kokouksen ja totesi sen laillisesti kokoon kutsutuksi ja päätösvaltaiseksi.

1. Kokouksen työjärjestys

Hyväksyttiin kokouksen työjärjestys.

1. Turvallisuustyö ja paikallinen turvallisuussuunnittelu Helsingissä (liite 1)

Turvallisuus- ja valmiusyksikön päällikkö Matti Koskinen kertoi turvallisuustyöstä. Helsingin

Kaupunkistrategiassa turvallisuus on otettu hyvin huomioon. Turvallisuustyö on jaettu kolmeen osaan; paikallinen turvallisuussuunnittelu, yritysturvallisuus, varautuminen ja jatkuvuuden hallinta. Suunnittelun suuret linjaukset on määritelty kaupunkikonsernin turvallisuusperiaatteissa, paikallisen turvallissuunnittelun periaatteet puolestaan määrittävät arjen turvallisuuden linjaukset. Turvallisuussuunnittelussa painottuu ennalta ehkäisy ja turvallisuuden tunteen parantaminen, ja suunnitelmassa pyritään konkreettisuuteen. Turvallisuussuunnittelun valmistelussa kiinnitettiin huomioita asukkaiden osallistamiseen ja asukkailta pyydettiin ehdotuksia verkkokyselyllä ja kuntalaisten osallisuusverkostossa. Kaupunkilaisten vastauksissa korostuu perusturvallisuus. Kaupungin johto hyväksyi turvallisuussuunnitelman joulukuussa ja toimeenpanoa seurataan väliraportin avulla.

Syksyllä 2019 käynnistetään seuraava turvallisuustutkimuksen aineistonkeruu.

Kokouksessa jaettiin Helsingin kaupungin toimintaohje alaikäisten sovittelussa. Helsinki on linjannut, että nuorten rikosasiat, missä kaupunki on toinen osapuoli, ohjataan ensisijaisesti sovitteluun. Kaupunki työstää työkorvauspankkia, minne nuori voidaan ohjata suorittamaan työkorvausta.

1. Lähiympäristön turvallisuutta käsittelevät hankkeet ympäristöministeriössä (liite 2)

Neuvotteleva virkamies Jaana Nevalainen, ympäristöministeriöstä alusti aiheesta. Ministeriöllä on ollut useita asumisen kehittämisohjelmia, kuten Ikääntyneiden asumisen kehittämisohjelma 2013-2017, Lähiöohjelma 2009-2011 ja Asuinalueiden kehittämisohjelma 2013-2015. Kaupunkihankkeista on saatavilla kaupunkien omia loppuraportteja. Nevalainen totesi, että ministeriön rahoittamissa hankkeissa ei ole varsinaisia turvallisuuteen keskittyviä hankkeita paljoa, mutta aihe sisältyy moniin hankkeisiin.

Ministeriö toteuttaa kuuden vuoden välein Asukasbarometriä. Vuoden 2016 barometrissä kysyttiin ensimmäistä kertaa turvallisuuden kokemuksista ja asia nousi vastausten mukaan tärkeäksi asuinaluetta ja asuntoa valittaessa.

1. Edellisen kokouksen pöytäkirja

Hyväksyttiin edellisen kokouksen pöytäkirja.

1. Turvallisesti yhdessä –ohjelman toimeenpanon tilannekatsaus

Erikoissuunnittelija Saija Sambou kertoi ohjelman etenemisestä ja ohjelmassa vuonna 2017 toteutetuista toimenpiteistä toimintakertomuksen mukaisesti. Keskustelussa nostettiin esiin haasteet viedä rikosten ehkäisyä eteenpäin kuntatasolla. Rikoksentorjuntaneuvoston sihteeristön työ on pitkälle vaikuttamistyötä, ja siinä tärkeitä ovat yhteistyökumppanit, joiden kautta viestejä viedään eteenpäin. Koskinen korosti, että vaikka lainsäädännössä ei ole kunnilla nimenomaista velvoitetta turvallisuustyöstä, se ei estä viemästä asiaa eteenpäin. Saario muistutti, että Keskuskauppakamarin kyselyssä kuntien vetovoimasta turvallisuus oli tärkeä vetovoimatekijä.

1. Neuvoston viestintä

Viestintäasiantuntija Riikka Kostiainen kertoi neuvoston vuoden 2017 viestinnästä toimintakertomuksen pohjalta. Viestintävelvoitteet tulevat rikoksentorjuntaneuvostoa koskevasta asetuksesta. Viestintä on painottunut sidosryhmäviestintää, eikä kansalaisiin kohdennettuun viestintään ole pystytty keskittymään tällä kaudella. Keskeinen viestinnän välinne on nettisivut. Vuonna 2018 keskitytään englanninkielisten sivustojen kehittämiseen EU-puheenjohtajuuskautta silmällä pitäen. Twitterin käyttöönotto on lisännyt neuvoston näkyvyyttä. Jatkossa viestinnässä pitäisi parantaa medianäkyvyyttä ammattilehtien suuntaan.

Nettisivusto sai kiitosta sekä uudistuneesta ulkoasusta että sisällöstä. Kehittämisehdotuksena Lähde toi esiin, että suomenkielisille videoille olisi tarvetta sekä opetuksessa että tiedotuksessa.

Wakeham-Hartonen ehdotti yhteistyötä Suomi.fi-palvelun kanssa kansalaisten tavoittamiseksi.

1. Vuoden 2017 toimintakertomus

Hyväksyttiin toimintakertomus pienin sihteeristössä tehtävin stilistin muutoksin.

1. Ilmoitus- ja muut mahdolliset asiat
* Nuoret rikoksen uhrina ja tekijöinä- seminaari 21.3. 2018 Säätytalolla. Päätettiin työvaliokunnan ehdotuksen mukaisesti tehdä kannanotto seminaariin sekä kutsua ammattilehtien, kuten Opettaja-lehden toimittajia seminaariin. OPH, OKM ja Setlementti olivat kiinnostuneet olemaan mukana kannanoton laatimisessa.
* Suomen Setlementtiliitto järjestää 6.-8.6.2018 Helsingissä kansainvälisen kongressin Democracy - is it in Danger? Neuvoston jäsenet tervetulleita seminaariin. Tarkempi ohjelma ja ilmoittautuminen: <http://www.setlementti.fi/?x21660=1567531>
* Demokratiapoliittisen toimintaohjelman osana on tänä vuonna tarkoitus perustaa yhteistyöhanke, jonka tarkoituksena on mm. lisätä opettajien edellytyksiä toteuttaa demokratia- ja ihmisoikeuskasvatusta uusien opetussuunnitelmien perusteiden puitteissa.
* Lisäksi jäsenet esittivät uusia ajatuksia neuvoston seuraavaa kautta varten. Sihteeristö ottaa nämä huomioon jatkoa varten.
1. Seuraavan kokouksen ajankohta

Tiistaina 29.5. klo 10, Setlementin isännöimänä Jätkäsaaressa, sukupolvien korttelissa.

1. Kokouksen päättäminen

Puheenjohtaja päätti kokouksen klo 11.45.